
ROMÂNIA

 JUDEŢUL TIMIŞ

 MUNICIPIUL TIMIŞOARA

 SERVICIUL ȘCOLI SPITALE ŞI BAZE SPORTIVE

NR. SC2020 – 30030/21.12.2020
RAPORT DE SPECIALITATE
privind acordul Consiliului Local al Municipiului Timișoara în vederea realizării de către Spitalul Clinic de Boli Infecțioase și Pneumoftiziologie Dr. Victor Babeș a obiectivului de investiții ”Lucrări de amplasare – Lift exterior pentru transport pacienți la corpul de clădire C4 (TBC)”, imobil identificat în CF 450103
Având în vedere Referatul de aprobare nr. SC2020 – 30030/21/12/2020 al Primarului Municipiului Timişoara şi Proiectul de hotărâre privind acordul Consiliului Local al Municipiului Timișoara în vederea realizării de către Spitalul Clinic de Boli Infecțioase și Pneumoftiziologie Dr. Victor Babeș a obiectivului de investiții ”Lucrări de amplasare – Lift exterior pentru transport pacienți la corpul de clădire C4 (TBC)”, imobil identificat în CF 450103;
Facem următoarele precizări:

Prin HG nr. 866/2002 s-a aprobat trecerea unor imobile din domeniul privat al statului şi din administrarea Ministerului Sănătăţii şi Familiei în domeniul public al municipiilor, oraşelor şi comunelor şi în administrarea consiliilor locale respective.
Conform Anexei la HG nr. 866/2002 imobilele compuse din construcții și terenuri aferente Spitalului Clinic de Boli Infecțioase și Pneumoftiziologie “Victor Babeș” Timișoara  trec din domeniul privat al statului și din administrarea Ministerului Sănătății și Familiei în domeniul public al municipiului Timișoara și administrarea consiliului local.
Potrivit art. 1 alin. 1 din Ordonanța nr. 70/2002 privind administrarea unităţilor sanitare publice de interes judeţean şi local:
(1) Terenurile şi clădirile în care îşi desfăşoară activitatea unităţile sanitare publice de interes judeţean sau local, denumite în continuare unităţi sanitare publice, sunt parte integrantă a domeniului public al judeţelor, comunelor, oraşelor şi municipiilor şi se dau în administrarea unităţilor sanitare publice prin hotărâre a consiliului judeţean, Consiliului General al Municipiului Bucureşti sau a consiliului local, după caz, în condiţiile legii. Componentele bazei materiale achiziţionate cu finanţare de la bugetul de stat sau credite externe garantate de Guvern sunt proprietate privată a statului şi sunt administrate de unităţile sanitare publice. Celelalte componente ale bazei materiale sunt proprietate privată a statului şi sunt administrate de unităţile sanitare publice. 

În baza acestor acte normative, prin HCLMT nr. 145/29.03.2005  s-a aprobat transmiterea din administrarea Consiliului Local al municipiului Timișoara în administrarea  Spitalului Clinic de Boli Infecțioase și Pneumoftiziologie “Victor Babeș” Timișoara a terenurile şi clădirile în care îşi desfăşoară activitatea unitatea sanitară.

Având în vedere că potrivit HCLMT nr. 145/2005,  imobilele rămân în domeniul public al municipiului Timișoara și în considerarea art. 287, lit.b din OUG nr. 57/2019 privind Codul administrativ exercitarea dreptului de proprietate publică se realizează de către autoritățile deliberative al administrației publice locale pentru bunurile aparținând domeniul public al unității administrativ teritoriale.
 
Prin adresa nr. 10914/21.12.2020 emisă de conducerea Spitalului Clinic de Boli Infecțioase și Pneumoftiziologie “Victor Babeș”, înregistrată la Primăria Municipăiului Timișoara cu nr. SC2020 – 30004/21.12.2020 se solicită acordul în vederea executării ”Lucrării de amplasare – Lift exterior pentru transport pacienți la corpul de clădire C4 (TBC)”. Obiectivul de investiții se va realiza din fonduri proprii ale spitalului, așa cum este specificat și în ”Nota de fundamentare privind necesitatea și oportunitatea realizării achiziției”, anexată la adresa menționată anterior.
      Având în vedere această solicitare și potrivit OUG nr. 57/2019,  Cod administrativ art. 300 lit. e) se stabilesc în sarcina spitalului următoarele obligații, cu respectarea legislației în vigoare specifică fiecărui domeniu:
· Achiziția de servicii de proiectare (expertiza, DALI, PT, etc.);
· Obținerea Certificatului de urbanism, a tuturor avizelor și acordurilor, a Autorizației de construire;

· Achiziția de execuție lucrări;

· Achiziția liftului;

· Urmărirea derulării contractelor rezultate în urma procedurilor de achiziție (menționate mai sus);

· Punerea în funcțiune, utilizarea, funcționarea, întreținerea, repararea, post utilizarea liftului (inclusiv obținerea avizelor, autorizațiilor, etc. prevăzute de legislația în domeniu);
· Predarea către Direcția Economică - Birou Evidența Mijloace Fixe a întregii documentații necesare înregistrării investiției.
Acordul Consiliului Local este necesar în vederea obținerii de către Spitalului Clinic de Boli Infecțioase și Pneumoftiziologie “Victor Babeș” a Autorizației de construire. 

Realizarea obiectivului de investiții este imperios necesară având în vedere noile reglementări privind asigurarea circuitelor separate pentru pacienți suspecți/confirmați cu virusul SARS-Cov-2, iar spitalul Victor Babeș deservește atât populația județului Timiș, cât și toată regiunea de vest a țării.

Totodată, menționăm faptul că obiectivul se va realiza în exteriorul corpului de clădire C4.

Având în vedere prevederile legale expuse în prezentul raport, apreciem că proiectul de hotărâre privind acordul Consiliului Local al Municipiului Timișoara în vederea realizării de către Spitalul Clinic de Boli Infecțioase și Pneumoftiziologie Dr. Victor Babeș a obiectivului de investiții ”Lucrări de amplasare – Lift exterior pentru transport pacienți la corpul de clădire C4 (TBC)”, imobil identificat în CF 450103, îndeplineşte condiţiile pentru a fi supus dezbaterii și aprobării Consiliului Local al Municipiului Timişoara.

